Can't Seem to Make You Mine

«**Can't Seem to Make You Mine**» er ein song av den amerikanske rockegruppa The Seeds, skriven av vokalisten Sky Saxon og produsert av Marcus Tybalt. Han vart gjeven ut på singel i 1965, og igjen i 1967, då han nådde 41. plassen på den amerikanske ''Billboard'' Hot 100-lista.

Songen kom med i samleboksen **' frå 1998 og er blitt spelt av artistar som [[Ramones]], [[Alex Chilton]], [[Johnny Thunders]], [[Yo La Tengo]], [[Garbage]] og [[Rumspringa]].

==Innspeling og utgjeving==
«Can't Seem to Make You Mine» var den første songen The Seeds spelte inn i følgje klaverspelaren Daryl Hooper. «Sky gjekk rundt på dørene med songen til forskjellige plateselskap og me fekk som regel 'me ringjer dykk' til svar. [[GNP Crescendo Records|Crescendo]] likte av ein eller annan grunn songen og dei sa dei ville ta oss til eit studio. Då Sky kom i studio gav han verkeleg alt i vokalen sin.»

Songen kom ut på singel i mars 1965 og vart først spelt på radiostasjonen KBLA i [[Santa Monica i California|Santa Monica]]. Sky Saxon fortalte i eit intervju i 2006: «dei brukte å spele 'Can't Seem to Make You Mine' så seint som klokka to på natta. KRLA og resten av stasjonane hoppa på seinare, men det var KBLA som var først ute og folk heldt seg opp for å høyre han.»

Songen vart ein hit i California, men gjekk ikkje inn på den nasjonale hitlista før han kom ut på ny i 1967, etter at «[[Pushin' Too Hard]]» hadde gått inn på Topp 40 i USA.
«Can't Seem to Make You Mine» nådde 33. plassen i Canada og 41. plassen i USA på [[Billboard Hot 100|''Billboard'' Hot 100]]-lista.

Songen inneheld ein pianosolo med gitarakkompagnement. 

Det vart òg laga ein radioversjon av songen, der repetisjonen av mellomspelet og eine verset vart fjerna. Songen inneheld ein talt dialog av Saxon før det siste verset. 

==Omtale==
Musikkskribenten Malcolm Russell skildra songen som «ein langs, sint song som synte den unike songstilen til Saxon - ei nasal snerring poengtert med hyl, rop og bjeff.»
Songen er blitt kalla ein «[[garasjerock]]klassikar» av forfattarane Will Hodgkinson og [[Stephen Thomas Erlewine]], og kom med i samleboksen **' i 1998. 
Songen vart plassert på fjerdeplassen på lista til *[[Paste Magazine]]* i 2014 over dei 50 beste garasjerocksongane gjennom tidene.

## Andre versjonar
Alex Chilton spelte denne songen i 1978 på singelen «Bangkok».
Johnny Thunders og Patti Palladin spelte inn songen i 1988 på albumet deira, *[[Copy Cats]]*.
The Ramones spelte songen i 1993 på albumet *[[Acid Eaters]]*.
Yo La Tengo spelte ein versjon av songen i 1995 på EP-plata *Camp Yo La Tengo*.
Garbage gav ut ein versjon på B-sida til singlane «When I Grow Up» og «The Trick Is to Keep Breathing» i 1999.
Murder City Devils spelte inn songen i 1999 på ei delt plate med Gluecifer. Diplo sampla songen på ein remix av Spank Rock sin «Put That Pussy on Me» i 2005.
Spirits in the Sky, ei supergruppe leia av Billy Corgan, framførte songen på ein minnekonsert for Sky Saxon den 24. juli 2009 i Los Angeles.

Songen er nytta i filmane *[[Cop Land]]* (1997) og *[[Secretary]]* (2002) og eit kort klipp kan høyrast i Netflix-serien *[[Stranger Things]]* (2016).

## Salslister

## Kjelder

**Denne artikkelen bygger på «[[:en:Can&#39;t Seem to Make You Mine|Can&#39;t Seem to Make You Mine]]» frå ,  den 29. april 2018.* 
*** oppgav desse kjeldene:*